**פריסה שנתית ללימודי משנה לשנת תשע"ו**

תוכנית הלימודים במשנה לכיתה ו כוללת שתי מסכתות: פסחים ובבא קמא.

המבחן הארצי שמתקיים בסוף מחצית ראשונה בוחן ידע ומיומנות ב**חלק** מן הפרקים **בשתי** המסכתות, דבר שמאלץ לא ללמד את המסכתות לפי הסדר שלהן.   
כדי להימנע ממעברים חוזרים בין המסכתות, וכדי ללמוד לפני פסח את מסכת פסחים מומלץ להתחיל מן החומר למבחן ממסכת ב"ק, לאחר חנוכה לעבור למסכת פסחים – ראשית ללמוד את הפרקים למבחן ואחר כך את השאר, ולאחר פסח לחזור למסכת ב"ק.

יתרון נוסף בהתחלת הלימוד במסכת בבא קמא הוא שזו הפעם הראשונה שהתלמידים לומדים משנה מסדר נזיקין, יש בה עניין מיוחד וגם מסר חינוכי משמעותי. המשנה הראשונה במסכת בבא קמא אינה כלולה בחומר למבחן הארצי, בכל זאת הקדמנו את הלימוד שלה כיוון שלא כדאי להיכנס ללמוד מסכת בבא קמא לפני ההקדמה וההבנה של ארבעה אבות נזיקין.

|  |  |  |  |
| --- | --- | --- | --- |
| חודש | משניות | יחידות לפי חוברת משניות בהירות | הערות |
| אלול-תשרי | ב"ק פרק א,א | יחידות 24-25 | יכול להתחבר לנושא התשובה, כיוון שזו הפתיחה למסכת נזיקין שעוסקת בדיני בין אדם לחברו |
| חשון | ב"ק פרק ג א-ד | יחידות 26-29 |  |
| כסלו | פרק ח, א,ו-ז | יחידות 35-37 |  |
| טבת | פסחים א,א-ד  פרק י, א-ב | יחידות 1-5  יחידות 16-18 |  |
| שבט | פסחים פרק י, ג-ז  וחזרה למבחן שיתקיים בכ"ג שבט | יחידות 19-23 | המבחן בוחן בעיקר מיומנויות, ולכן אין צורך בשינון המשניות, אלא בהכרת המושגים והבנת המשניות והמבנה שלהן לפי רכיבי הכאמד"ט. |
| אדר א' | פסחים ב,א-ב פסחים ג,ו-ז פסחים ה', א-ב | יחידות 6-12 |  |
| אדר ב'-ניסן | פסחים ה, ג-י | יחידות 13-15 |  |
| אייר-סיון | ב"ק ו, א-ו | יחידות 30-34 | יש לחזור על עיקרי הדברים ממסכת בבא קמא שנלמדו בתחילת השנה – מהן ארבעה אבות נזיקין ובאיזה מהם עסקנו. |